als_Latn dik_Latn sag_Latn
Ditën e sotme në Portin e Vlorës, Policia Kufitare e qytetit bregdetar ka sekuestruar 6.5 litra vaj kanabis sativa. Sasia e vajit të kanabisit ishte sistemuar nëpër bidona dhe ishte dërguar nga një person si porosi për vaj ulliri.
Sasia e vajit të kanabisit po dërgohej drejt një të afërmi në Itali, konkretisht në Bolonja. Ndërkaq policia po vijon hetimet, për të zbuluar se në drejtim të kujt po shkonte vaji i kanabisit, dhe nëse ka persona të tjerë të përfshirë.
Sasia e vajit të kanabisit u gjend gjatë një kontrolli rutinë nga punonjësit e policisë kufitare. Ndërkohë janë shoqëruar për në polici dy shoferët e autobusit. Mësohet se shoferit të autobusit i ishte dhënë sasia e vajit si porosi për t’ia dërguar një personi në Bolonja. Sasia e vajit kishte një adresë si dhe emrin e personit që i duhej dorëzuar. Kjo gjë ndodh nëpër autobusë, ku të afërm nga Shqipëria u dërgojnë familjarëve të tyre jashtë vendit, porosi. Ndërkaq policia e Vlorës dyshon se emri i shkruar në letrën që ishte bashkë me sasinë e vajit është fals, ndërsa po heton për të identifikuar personin që e ka dërguar këtë porosi.
als_Latn als_Latn als_Latn